**Municipiul Tîrgu-Mureş (nu produce efecte juridice)\***

**Administraţia Serelor, Parcurilor şi Zonelor Verzi PRIMAR,**

**Nr.567 din 9 mai 2017 dr. Dorin Florea**

**EXPUNERE DE MOTIVE**

 **privind aprobarea preţului de pornire a licitaţiei în vederea vânzării masei lemnoase pe picior (APV 6912). ce urmează a fi recoltată în anul 2017, din fondul forestier proprietate a Municipiului Tîrgu Mureş**

Având in vedere prevederile HG 617/2016 de aprobare a Regulamentului de valorificare a masei lemnoase din fondul forestier proprietate publică, ale Deciziei nr.383 din 28.09.2016 a Regiei Naţionale a Pădurilor, de aprobare a listei cuprinzând nivelul de piaţa al preturilor de referinţă pe specii/grupe de specii, grade de accesibilitate si sortimente, pentru masa lemnoasa aflata in proprietate publica a in proprietate publica a Municipiului Targu Mures, **se supune spre aprobare preţul de pornire la licitaţie** a masei lemnoase ce se valorifică ca „masă lemnoasă pe picior” prin licitatie publică organizată de Directia Silvica Mures, astfel:

|  |  |  |  |  |  |  |  |
| --- | --- | --- | --- | --- | --- | --- | --- |
| Partida | Up. | Ua. | Volum.mc | Fel taiere | Volum brut mc | Pret APV lei/mc | Preţ propus de plecare la licitaţie lei/mc |
| 6912 | VI | 84A,84B | 1305 | rărituri | 1305 | 62,38 | 148,83 |

**Director ASPZV**

**Sava Mihai**

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÎRGU MUREŞ**

 **Proiect**

 **(nu produce efecte juridice)**

 **PRIMAR**

 **dr.Dorin Florea**

**H O T Ă R Â R E A nr. \_\_\_\_\_\_\_**

 **din \_\_\_\_\_\_\_\_\_\_\_\_\_\_\_\_\_\_\_\_2017**

 **privind aprobarea preţului de pornire a licitaţiei în vederea vânzării masei lemnoase pe picior (APV 6912). ce urmează a fi recoltată în anul 2017, din fondul forestier proprietate a Municipiului Tîrgu Mureş**

***Consiliul local municipal Tîrgu Mureş, întrunit în şedinţă ordinară de lucru,***

Văzând Expunerea de motive nr.567 din 9 mai 2017, privind aprobarea preţului de valorificare, pentru vânzarea masei lemnoase pe picior, ce urmează a fi recoltată în anul 2017, din fondul forestier proprietate a municipiului Tîrgu-Mureş, prezentată de Administraţia Serelor, Parcurilor şi Zonelor Verzi,

În baza prevederilor Codului Silvic, a Legii nr. 46/2008 privind reglementarea regimului silvic şi administrarea fondului forestier naţional, republicată, cu modificările şi completările ulterioare, pentru aprobarea atribuţiilor ocoalelor silvice de stat şi ale celor constituite ca structuri proprii, a obligaţiilor ce revin deţinătorilor de păduri, în vederea respectării regimului silvic, a HG 617/2016 pentru aprobarea Regulamentului de valorificare a masei lemnoase din fondul forestier proprietate publică, precum şi a Regulamentului de aplicare a Ordonanţei de urgenţă a Guvernului nr. 139/2005 privind administrarea pădurilor din România,

 În temeiul prevederilor art. 36, alin. (1), alin. (2), lit. „b”, „c”, „d”, art.45 (1) şi art. 115, alin. (1), lit. „b” din Legea nr. 215/2001 privind administraţia publică locală, republicată,

**H o t ă r ă ş t e :**

Art. 1. Se aprobă preţul de pornire la licitaţie ca „ masa lemnoasa pe picior” pentru APV 6912 – de 148,83 lei/mc, vânzarea masei lemnoase se va face prin licitaţiile organizate de Directia Silvica Mures.

Art. 2. Cu ducerea la îndeplinire a prevederilor prezentei hotărâri se încredinţează Executivul Municipiului Tîrgu-Mureş prin Administraţia Serelor Parcurilor şi Zonelor Verzi, Serviciul de administrare a fondului forestier şi întreţinere a spaţiilor verzi.

**Art. 3.** În conformitate cu prevederile art. 19 alin 1. Lit. e, din Legea nr. 340/2004 republicată, privind instituția prefectului și art. 3 alin. 1 din Legea nr. 544/2004, Legea contenciosului administrativ, prezenta hotărâre se înaintează Prefectului Județului Mureș pentru exercitarea controlului de legalitate.

**Viză de legalitate,**

**Secretarul Municipiului Tîrgu-Mureş**

**Szoverfi Vasile**